
…………….... 2017.a  nr ……...........
Arvamuse andmine Raudsilla tn 11 maaüksuse
riigi omandisse jätmiseks

1. Asjaolud  ja  menetluse  käik

AS Eesti Raudtee, tegutsedes teede- ja sideministri 24.05.2000 käskkirja nr 173 alusel, esitas Teede- ja Sideministeeriumi nimel Narva Linnavalitsusele 15.03.2001.a  kirjaga nr 7.2-16/5925 taotluse mitme Narva linna haldusterritooriumil asuva maaüksuse riigi omandisse jätmise kohta.
Nimetatud taotlus maaüksuste riigi omandisse jätmiseks sai AS Eesti Raudtee poolt kinnitust e-kirjaga 2016. aasta aprillis majandus- ja kommunikatsiooniministri 16.10.2012 käskkirjaga nr 12-0320 antud volituse alusel.

Riigi omandisse taotletakse AS-le Eesti Raudtee kuuluvate raudtee infrastruktuuri rajatiste alust ning nende teenindamiseks vajalikku transpordimaa sihtotstarbega maad maareformi seaduse § 31 lõike 1 punkti 10 alusel.
Taotluses Raudsilla tn 7 aadressiga on AS Eesti Raudtee maakasutuses olev maaüksus, mis asub 

Kalda-Raudsilla tänavate ja Narva jõe vahel, mille piirid on täpsustatud lähtudes Narva linna üldplaneeringust ja senistest katastriüksustest ning äratoodud lisatud asendiplaanil.

Taotletavale  maaüksusele  Raudsilla tn 7  on  Narva Linnavalitsuse  05.04.2017  korraldusega  nr ............... -k  määratud aadress Raudsilla tn 11.
Taotletavale maaüksusele ei ole tänase päeva seisuga teiste isikute poolt esitatud õigusvastaselt võõrandatud maa tagastamise või ostueesõigusega erastamise avaldusi.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud „Maa riigi omandisse jätmise korra“ punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1  Nõustuda Narva linnas asuva Raudsilla tn 11 maaüksuse ligikaudse pindalaga 6700 m2 riigi omandisse jätmisega;
3.2  Määrata Raudsilla tn 11 maaüksusele sihtotstarbeks transpordimaa (007; L).

4. Rakendussätted

4.1  Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

